Publication: Magyar Közlöny
Issue: MK-2000-64 (Year: 2000, Number: 64)
Era: 1990-2004
Section: Az Egységes Árutovábbítási Eljárásról szóló Egyezmény kihirdetéséről szóló 83/1996. (VI. 14.) Korm. rendelet (a továbbiakban: Tranzit Egyezmény) I. Függelék I. Cím
Paragraph Index: 821

2. D. rovat: INDÍTÓ VÁMHIVATAL VIZSGÁLATA Az indító (továbbító) vámhivatal feljegyzéseire szolgál. A bemutatási határidőt általában 8 napban állapítja meg a vámhivatal. A fuvarozás körülményeit figyelembe véve (időjárás, fuvarozási mód, távolság stb.) azonban a vámhivatal ettől eltérő (hosszabb, rövidebb) bemutatási határidőt is megállapíthat. A továbbított áruk/vámáruk azonosságát a vámhivatal alapvetően vámzárral biztosítja. Abban az esetben, ha a továbbítani kért áruk/vámáruk azonossága más módon (pl, részletes áruleírás) megnyugtatóan biztosítható, úgy a vámzár alkalmazásától a vámhivatal eltekinthet. Csak vámzárral biztosítható szállítóeszközben továbbítható: — a jövedéki termék, — a Tranzit Egyezmény II. Függelék VIII. Mellékletében felsorolt áru, és — az illetékes minisztérium javaslata alapján fokozott ellenőrzést igénylő termék. Több indító vámhivatal esetén az alkalmazott azonossági jeleket a rovatba az utolsó felrakóhely szerint illetékes indító vámhivatal köteles beírni. Amennyiben vámzár felhelyezésére nem kerül sor, az erre való utalást elég egy vonallal jelezni (—). A vizsgálat eredményét — olvashatóan — a „REND- BEN” szó bejegyzésével a vámkezelést végző aláírásával, dátummal, bélyegzőlenyomattal kell igazolni. A D. rovatban feltüntetett adatok megjelenítése az EV

Source: https://magyarkozlony.hu/hivatalos-lapok/63fc842b81df101a2a338fddff88fdaffd339d58/dokumentumok/71864f464d306a3d655dbff967cb35b6aa48fcd0/letoltes